[Innocentius Episcopus servus servorum Dei, dilecto filio Abbati Cluniacensi salutem et Apostolicam benedictionem. Paci et tranquillitati tuæ, ac Monasterii Cluniacensis paterna volentes sollicitudine providere, ut in te, vel idem Monasterium, occasione decimæ, vel vicesimæ, seu alterius cujuscumque subventionis, excommunicationis, suspensionis, vel interdicti sententiæ ferri non valeant, auctoritate tibi præsentium indulgemus. Nulli ergo, etc. Datum Lugduni XV. Kalendas Aprilis. Pontificatus nostri anno VII.]